《甲午季冬雨雪连旬公馀感触辄赋八绝 其八》
明代·黄仲昭

青山雪后可寻春，欲谢微官未有因。闻道村桥梅已发，看花酌酒属何人。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。